ko kiwen suwi

ko kiwen suwi anu suwi taso li ijo suwi tawa moku. tan kasi en tan kili la jan li pali e ijo suwi. ona li suwi e moku e telo.

jan li kepeken mute e ona. ona li pali e pan suwi, e suwi pimeja, e telo suwi, e suwi lete, e moku ante la, ona o kepeken ko kiwen suwi lon pali.

 pali 

 kasi suwi 
pali pi kasi suwi (lon tenpo sike 2020)masuli ijo Ton nanpa ni li kama: ma Pasiju757,100,000 ma Palata370,500,000 ma Sonko108,100,000 ma Tawi75,000,000ma ale1,870,000,000tan: kulupu FAOSTAT, kulupu pi wan ma
tenpo mute la, ko kiwen suwi li kama tan kasi suwi. ma Pasiju li pali nanpa wan e kasi suwi.

kasi suwi li wile e ni tawa kama suli: kon pi ma ona li lete ala. telo tan sewi o lon kin. ona li kama suli la, jan li kama jo e ona, li kipisi e ona, li tawa e ona tawa tomo pali. lon ni la, ilo li pali e ona tawa ko. ko ni li tawa telo. telo ni li kama seli. telo li weka, taso ko kiwen suwi li awen. pali ni li wile e telo mute. ko kiwen suwi ni li walo ala, taso jan li pali e ona tawa walo.
 kili loje pi ko suwi 

pali pi kili loje pi ko suwi (lon tenpo sike 2020)masuli ijo Ton nanpa ni li kama:ma Lusi33,900,000 ma Mewika30,500,000 ma Tosi28,600,000ma Kanse26,200,000ma ale253,000,000tan: kulupu FAOSTAT, kulupu pi wan ma

tenpo lili la, ko kiwen suwi li kama tan kili. kili ni li kili loje pi ko suwi. ma Lusi li pali nanpa wan e kili ni.

kili loje pi ko suwi li wile e ni tawa kama suli: kon pi ma ona li lete. ona li kama suli la, jan li kama jo e ona, li tawa e ona tawa tomo pali. ilo li kipisi e ona. kipisi ni li tawa telo. telo ni li kama suwi.

kulupu:ko
kulupu:suwi